CELEX: C2006/224/37
Language: lt
Date: 2006-09-16 00:00:00
Title: Byla C-267/06 2006 m. birželio 20 d. Bayerisches Verwaltungsgericht München (Vokietija) pateiktas prašymas priimti prejudicinį sprendimą byloje Tadao Maruko prieš Versorgungsanstalt der deutschen Bühnen

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/20
            
         2006 m. birželio 20 d.Bayerisches Verwaltungsgericht München (Vokietija) pateiktas prašymas priimti prejudicinį sprendimą byloje Tadao Maruko prieš Versorgungsanstalt der deutschen Bühnen
   
   (Byla C-267/06)
   (2006/C 224/37)
   Proceso kalba: vokiečių
   Prašymą priimti prejudicinį sprendimą pateikęs teismas
   
      Bayerisches Verwaltungsgericht München (Vokietija)
   Šalys pagrindinėje byloje
   
      Ieškovas: Tadao Maruko
   Atsakovė: Versorgungsanstalt der deutschen Bühnen
   Prejudiciniai klausimai
   
               1.
            
            
               Ar profesinė privalomo draudimo sistema — kaip, pavyzdžiui, Versorgungsanstalt der deutschen Bühnen nagrinėjamu atveju — yra į valstybinę sistemą panaši sistema 2000 m. lapkričio 27 d. Tarybos direktyvos 2000/78/EB (1), nustatančios vienodo požiūrio užimtumo ir profesinėje srityje bendruosius pagrindus, 3 straipsnio 3 dalies prasme?
            
         
               2.
            
            
               Ar į sąvoką „atlyginimas“ Direktyvos 2000/78/EB 3 straipsnio 1 dalies c punkto prasme patenka profesinės privalomo draudimo sistemos išmokos šeimos nariams mirties atveju našlių išmokų forma?
            
         
               3.
            
            
               Ar Direktyvos 2000/78/EB 1 straipsnis kartu su 2 straipsnio 2 dalies a punktu draudžia čia nagrinėjamos papildomo draudimo sistemos įstatų nuostatas, pagal kurias įregistruotas sugyventinis mirus jo partneriui negauna išmokų šeimos nariams mirties atveju, kokias gauna sutuoktiniai, nors jis taip pat gyvena formaliai visam gyvenimui sukurtoje rūpinimosi ir tarpusavio pagalbos partnerystėje kaip ir sutuoktiniai?
            
         
               4.
            
            
               Jeigu į pirmiau pateiktus klausimus būtų atsakyta teigiamai: ar remiantis Direktyvos 2000/78/EB 22 konstatuojamąja dalimi leidžiama diskriminacija dėl seksualinės orientacijos?
            
         
               5.
            
            
               Ar remiantis sprendimu Barber (byla C-262/88) išmokų šeimos nariams mirties atveju mokėjimas būtų apribotas tik laikotarpiu po 1990 m. gegužės 17 d.?
            
         
      (1)  OL L 303, p. 16.